ज़ोई सल्डाना
ज़ोई सल्डाना (जन्म: ज़ोई यादिरा सल्डाना नाज़ारियो; १९ जून १९७८) एक अमेरिकी अभिनेत्री और नर्तकी हैं। थिएटर समूह फेसेस के साथ अपने प्रदर्शन के बाद, सल्डाना ने १९९९ में लॉ एंड ऑर्डर के एक एपिसोड से अभिनय जगत में कदम रखा। सल्डाना का फिल्मी करियर एक साल बाद सेंटर स्टेज (२०००) से शुरू हुआ, जिसमें उन्होंने एक संघर्षरत बैले डांसर की भूमिका निभाई। हालाँकि उन्हें सफलता २००९ में स्टार ट्रेक में न्योता उहुरा, और अवतार में नेत्री की भूमिका निभाने से मिली। उन्होंने गार्जियंस ऑफ़ द गैलेक्सी (२०१४) से शुरुआत करके मार्वल सिनेमैटिक यूनिवर्स में कई फिल्मों में गमोरा का किरदार निभाया है।